সার্ভাইভার: আফ্রিকা

সার্ভাইভার: আফ্রিকা মার্কিন আপাতবাস্তব টেলিভিশন অনুষ্ঠান সার্ভাইভারের মার্কিন সংস্করণের তৃতীয় মৌসুম ছিল। বানিজে এন্টারটেইনমেন্ট দ্বারা প্রযোজিত এই মৌসুমটি ২০০১ সালের ১১ই অক্টোবর তারিখে শুরু হয়েছিল, যা ৩৯ দিনের যাত্রা শেষে ২০০২ সালের ১০ই জানুয়ারি তারিখে চূড়ান্ত ট্রাইবাল কাউন্সিলের মাধ্যমে সম্পন্ন হয়েছে। পূর্ববর্তী মৌসুমের মতো এই মৌসুমটিও মার্কিন টেলিভিশন চ্যানেল সিবিএসে সম্প্রচারিত হয়েছে। মার্কিন উপস্থাপক জেফ প্রবস্ট পূর্ববর্তী মৌসুমের মতো এই মৌসুমেও উপস্থাপনা করেছেন।

কেনিয়ার একটি দ্বীপে অনুষ্ঠিত এই মৌসুমটি প্রাথমিকভাবে বোরান এবং সাম্বুরু নামে দুইটি উপজাতিতে বিভক্ত ছিল। পরবর্তীতে এই দুই উপজাতিকে একত্রিত করে মোতো মাজি নামে একটি বৃহত্তর উপজাতিতে অবশিষ্ট প্রতিযোগীকে অন্তর্ভুক্ত করা হয়েছিল। ১৪ জন প্রতিযোগীর অংশগ্রহণে অনুষ্ঠিত এই মৌসুমটি চূড়ান্ত ট্রাইবাল কাউন্সিলের ভোটে সর্বোচ্চ ৫ ভোট পেয়ে মার্কিন ফুটবলার ইথান জন জয়লাভ করেছেন, যেখানে দ্বিতীয় সর্বোচ্চ ২ ভোট পেয়ে কিম জনসন প্রথম রানার-আপ হয়েছেন।

বিন্যাস
সার্ভাইভার মূলত চার্লি পারসন্স দ্বারা নির্মিত সুয়েডীয় অনুষ্ঠান এক্সপেডিশন রবিনসনের আদলে নির্মিত, যার মূলভাব হচ্ছে উষ্ণমণ্ডলীয় অঞ্চলের দূরবর্তী এক স্থানের একান্তভাবে প্রাকৃতিক পরিবেশে প্রতিযোগীদের শারীরিক ও মানসিক শক্তি এবং ব্যক্তিত্ব পরীক্ষা করা। অভিনয়শিল্পী, মডেল, খেলোয়াড় অথবা আপাতবাস্তব টেলিভিশন অনুষ্ঠানের প্রতিযোগীর মতো বিনোদনশিল্পের সাথে জড়িত ব্যক্তিরা ছাড়াও সাধারণ মানুষও এই অনুষ্ঠানে অংশগ্রহণ করে থাকে।

এই অনুষ্ঠানে অংশগ্রহণকারীদের "কাস্টওয়ে" (নিষ্প্রাণবন্দী) বলা হয়, যাদেরকে সীমিত সরঞ্জাম ও খাদ্য নিয়ে টিকে থাকার চ্যালেঞ্জে অংশগ্রহণ করতে হয়। প্রতিযোগীদের মূল লক্ষ্য হলো প্রাকৃতিক পরিবেশে বেঁচে থাকা, আশ্রয় তৈরি করা, আগুন জ্বালানো, পানি ও খাবারের সন্ধান করা এবং শারীরিক ও মানসিক সহনশীলতা প্রদর্শন করা। প্রতিটি মৌসুমে সাধারণত ১৬ থেকে ২০ জন প্রতিযোগী অংশগ্রহণ করে থাকে, যারা শারীরিক ও মানসিকভাবে পরীক্ষিত হন। খেলার প্রথম পর্যায়ে, প্রতিযোগীদের উপজাতি বা দল আকারে বিভক্ত হয় এবং আলাদা আশ্রয়স্থলে অবস্থান করে। এই উপজাতিগুলো বিভিন্ন চ্যালেঞ্জে অংশগ্রহণ করে, যা কখনও খাদ্য, সরঞ্জাম বা অন্যান্য প্রয়োজনীয় জিনিসের পুরস্কার জয়ের সুযোগ দেয় এবং কখনও "নিরাপত্তা" জয়লাভে সহায়ক হয়, যার মাধ্যমে তারা পরবর্তী ট্রাইবাল কাউন্সিল থেকে বাঁচতে পারে। যেসব উপজাতি চ্যালেঞ্জে পরাজিত হয়, তাদের সদস্যদেরকে ট্রাইবাল কাউন্সিলে উপস্থিত হতে হয়, যেখানে অংশগ্রহণকারীরা গত কয়েক দিনের ঘটনাবলি নিয়ে আলোচনা করে এবং একে অপরের বিরুদ্ধে ভোট দিয়ে একজনকে প্রতিযোগিতা থেকে নিষ্কাশন করে। কখনও কখনও উপজাতি পরিবর্তন বা একত্রিকরণ ঘটে, যেখানে প্রতিযোগীরা নতুন উপজাতিতে স্থানান্তরিত হয় বা শেষ পর্যন্ত সমস্ত অংশগ্রহণকারীরা একক উপজাতিতে মিশ্রিত হয়। এই পর্যায়ে চ্যালেঞ্জগুলো সাধারণত ব্যক্তিগতভাবে অনুষ্ঠিত হয় এবং বিজয়ীকে একক নিরাপত্তা বা পুরস্কার প্রদান করা হয়। এছাড়াও, খেলার মধ্যবর্তী পর্যায় হতে শেষ পর্যন্ত বাদ দেওয়া প্রতিযোগীরা জুরি হিসেবে যোগদান করে, যারা পরবর্তী ট্রাইবাল কাউন্সিল পর্যবেক্ষণ করে এবং খেলা শেষ হলে বিজয়ী নির্বাচনে ভোট প্রদান করে। চূড়ান্ত ট্রাইবাল কাউন্সিলে দুই বা তিনজন প্রতিযোগী অবশিষ্ট থাকে, যেখানে জুরি প্রতিযোগীদের প্রশ্ন করে এবং তাদের খেলার কৌশল, সামাজিক দক্ষতা এবং কৌশলগত সিদ্ধান্তগুলো বিচার করে। এই আলোচনার পরে জুরি গোপনে ভোট প্রদান করে এবং "সোল সারভাইভার" তথা বিজয়ী ঘোষণা করা করে।

প্রতিযোগী
 স্থান  প্রতিযোগী  পেশা      অবস্থা  ১  ইথান জন  ফুটবলার  দিন ১  দিন ৩৯   ২  কিম জনসন  প্রাক্তন শিক্ষক  দিন ১  দিন ৩৯   ৩  লেক্স ভান ডেন বের্গে  বিপণন ব্যবস্থাপক  দিন ১  দিন ৩৮   ৪  টম বুকানন  ছাগল চাষী  দিন ১  দিন ৩৭   ৫  টেরেসা কুপার  বিমানসেবিকা  দিন ১  দিন ৩৬   ৬  কিম পাওয়ার্স  স্বতন্ত্র বিপণনকারী  দিন ১  দিন ৩৩   ৭  ফ্রাঙ্ক গ্যারিসন  টেলিফোন প্রযুক্তিবিদ  দিন ১  দিন ৩০   ৮  ব্রেন্ডন কুইন্টন  মদ পরিবেশক  দিন ১  দিন ২৭   ৯  কেলি গোল্ডস্মিথ  আচরণ বিশ্লেষক  দিন ১  দিন ২৪   ১০  ক্লারেন্স ব্ল্যাক  বাস্কেটবল প্রশিক্ষক  দিন ১  দিন ২১   ১১  লিন্ডসে রিচার  বিজ্ঞাপন নির্বাহী  দিন ১  দিন ১৮   ১২  সিলাস গাইটার  মদ পরিবেশক  দিন ১  দিন ১৫   ১৩  লিন্ডা স্পেন্সার  কর্মজীবন পরামর্শদাতা  দিন ১  দিন ১২   ১৪  কার্ল বিলান্সিয়ন  দন্তচিকিৎসক  দিন ১  দিন ৯   ১৫  জেসি কামাচো  শেরিফ  দিন ১  দিন ৬   ১৬  ডায়ান অগডেন  ডাককর্মী  দিন ১  দিন ৩  

তথ্যসূত্র

বহিঃসংযোগ


বিষয়শ্রেণী:সার্ভাইভারের (আমেরিকান টেলিভিশন ধারাবাহিক) মৌসুম
বিষয়শ্রেণী:২০০১-এ মার্কিন টেলিভিশন মৌসুম
বিষয়শ্রেণী:২০০২-এ মার্কিন টেলিভিশন মৌসুম
বিষয়শ্রেণী:সিবিএসের মৌলিক অনুষ্ঠান